CELEX: C2005/082/71
Language: sl
Date: 2005-04-02 00:00:00
Title: Zadeva T -27/05: Tožba Carmele Lo Giudice proti Komisiji Evropskih skupnosti, vložena dne 14. januarja 2005

2.4.2005   
            
            
               SL
            
            
               Uradni list Evropske unije
            
            
               C 82/40
            
         Tožba Carmele Lo Giudice proti Komisiji Evropskih skupnosti, vložena dne 14. januarja 2005
   (Zadeva T -27/05)
   (2005/C 82/71)
   Jezik postopka: francoščina
   Carmela Lo Giudice, stanujoča v Strombeek-Beveru (Belgija), ki jo zastopata Frédéric Frabetti in Gilles Bounéou, avocats, z naslovom za vročanje v Luxembourgu, je dne 14. januarja 2005 vložila tožbo proti Komisiji Evropskih skupnosti na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               1.
            
            
               razglasi za nično ocenjevalno obdobje za leto 2003 (obdobje od 1.1.2003 do 31.12.2003),
            
         
               2.
            
            
               sicer pa razglasi za nično odločbo o sestavi kariernega ocenjevalnega poročila tožeče stranke z dne 4. maja 2004 za obdobje od 1. januarja 2003 do 31. decembra 2003,
            
         
               3.
            
            
               odloči o stroških in nagradah ter Komisiji Evropskih skupnosti naloži plačilo stroškov.
            
         Tožbeni razlogi in bistvene trditve
   Tožeča stranka, uradnica Komisije, je bila na bolniškem dopustu od 1. decembra 2003 do 10. maja 2004. V tem obdobju je Komisija sestavila njeno karierno ocenjevalno poročilo brez sodelovanja tožeče stranke.
   V podporo svoji tožbi, tožeča stranka najprej navaja, da bi v okviru novega sistema sestave kariernega ocenjevalnega poročila, računalniški obrazci, ki se izpolnijo neposredno pred zaslonom in shranijo v informacijski sistem za kadrovske zadeve, bili enaki vzpostavitvi vzporednih spisov ob kršitvi člena 26 Kadrovskih predpisov.
   Tožeča stranka prav tako navaja, da naj bi njeno nesodelovanje pri sestavi poročila kršilo člen 43 Kadrovskih predpisov, Splošne določbe o izvedbi tega člena, kot tudi načelo dobre uprave, načelo nediskriminacije in prepovedi samovoljnega ravnanja. V tem kontekstu se tožeča stranka sklicuje na zlorabo oblasti, odsotnost obrazložitve, kršitev načela varstva zaupanja v pravo in pravila „Patere legem quam ipse fecisti“ (spoštuj pravila, ki si jih postavil sam), kot tudi kršitev dolžne skrbnosti.